ddrg/super_eurlex huggingface dataset:
Milchwirtschaftliche Arbeitsgemeinschaft Rheinland-Pfalz e.V. (MILAG) märkis 10. veebruari 2014. aasta märkustes, mille komisjon sai kätte 14. veebruaril 2014, seoses meetmega RP 1, et see on üldist laadi. Tegemist on üldise teabega sellise toiduaine kohta nagu piim, kusjuures eesmärk ei ole veenda tarbijaid hoiduma teiste liikmesriikide piimatoodete ostmisest. Lisaks ei toetata konkreetse ettevõtja/üksiktootja üksikuid kaubamärke või tooteid. MILAG oli seetõttu seisukohal, et kõnealune meede ei ole riigiabi. Teise võimalusena märkis MILAG omamärkustes sama meetme kohta, et see vastas sisuliselt igal juhul tollal kehtinud ühenduse suuniste nõuetele ja põhimõtteliselt saab seda käsitada tehnilise abi andmisena vastavalt ühenduse 2000.–2006. aasta suuniste punktile 14.1. Eelkõige oli meede põhimõtteliselt kättesaadav kõikidele tarbijatele ja seega ka piimasektori turuosalistele. Tegemist oli puhtalt tarbijateavitusega ja meede ei kujutanud endast piimatöötlemisettevõtjate toetamist, vaid pakkus üldist tarbijateavet.

Seoses meetmega RP 2 oli MILAG seisukohal, et toetuse lisatingimuse kaudu, mille kohaselt on võimalik toetada ainult ettevõtja esmakordset osalemist teataval messil või näitusel, on riigiabi eeskirjade asjaomased tingimused täidetud.

Meetme RP 5 kohta märkis MILAG, et selle eesmärk oli pakkuda asjaomastele piimatootjatele vajaduspõhiselt lüpsitehnika alast erinõustamist. Seda pakkumist oli võimalik kasutada kõikidel Rheinland-Pfalzi piimatootjatel, kusjuures Landeskontrollverband'i kui nõustamise pakkuja liikmeks olemine ei olnud nõutav. Jooksvalt või korrapäraste ajavahemike järel kasutatavate nõustamisteenuste toetamine oli välistatud ja põllumajandustootjale ei makstud otsetoetust. Seega oli meede ka ajavahemikul 28. novembrist 2001 kuni 31. detsembrini 2006 riigiabi eeskirjadega kokkusobiv. MILAG oli seisukohal, et lisaks ei ole nõustamise toetamine ühenduse 2000.–2006. aasta suuniste punkti 14.1 kolmanda taande kohaselt uute meetodite populariseerimisega seotud. Samuti kinnitas MILAG, et abi kogusumma abisaaja kohta ei ületanud kolme aasta jooksul 100 000 eurot. Keskmine aastane toetus abisaaja kohta on 197 eurot.
(1)

Euroopa Parlamendi ja nõukogu otsuses 406/2009/EÜ (2) on sätestatud igale liikmesriigile heitkoguste aastased piirmäärad ajavahemikuks 2013–2020 ning mehhanism nendele piirmääradele vastavuse hindamiseks kord aastas. Liikmesriigile aastaks eraldatud heitkogused CO2-ekvivalenttonnides on esitatud komisjoni otsuses 2013/162/EL (3). Iga liikmesriigi aastase saastekvoodi kohandused on sätestatud komisjoni rakendusotsuses 2013/634/EL (4).
(6)

31. jaanuaril 2017 jõudis toiduohutusamet oma teaduslikus arvamuses „Scientific Opinion on the safety of hydroxytyrosol as a novel food pursuant to Regulation (EC) No 258/97“ (2) (Teaduslik arvamus hüdroksütürosooli kui määrusele (EÜ) nr 258/97 vastava uuendtoiduaine ohutuse kohta) järeldusele, et hüdroksütürosooli kasutamine on kavandatud eesmärgil ja kogustes ohutu.
(5)

Euroopa Parlamendi ja nõukogu määruse (EL) nr 1169/2011 (2) VI lisa A-osa punkti 1 kohaselt peab nimetus, mille all toodet müüakse, sisaldama andmeid või tuleb sellele lisada andmed toidu eritöötluse kohta, kui sellise info puudumine võiks tarbijat eksitada. Kuna tarbija ei eelda tavaliselt, et seeni oleks ultraviolettkiirgusega töödeldud, peab toote nimetus sisaldama teavet või tuleb sellele lisada teave sellise töötlemise kohta, et vältida tarbija eksitamist.
(13)

Positiivse külje pealt võib välja tuua Hispaania vahevalitsuse poolt 2016. aastaks võetud eelarvepuudujääki vähendavad meetmed vastusena komisjoni 9. märtsi 2016. aasta soovitusele meetmete kohta, mida Hispaania peaks võtma, et tagada ülemäärase eelarvepuudujäägi õigeaegne kõrvaldamine. Selleks et rakendada siseriiklike õigusaktide sätteid, millega kehtestada eelarvedistsipliin piirkondlikele omavalitsustele, nõudis valitsus 6. aprillil, et 12 piirkondlikku omavalitsust kiidaksid heaks eelarveassigneeringute kärped 2016. aasta eelarvepuudujäägi eesmärkidest kinnipidamise tagamiseks. Kuigi praeguseks kõnealuste omavalitsuste poolt vastu võetud kulude kärped jäävad märkimisväärselt allapoole 2016. aasta stabiilsusprogrammis esitatud eeldatavast summast, on Hispaania keskvalitsus kiitnud heaks eelarveassigneeringute kärped suuruses ligikaudu 0,2 % SKPst. 13. juulil teatas Hispaania vahevalitsus kavatsusest kehtestada täiendavaid eelarvepuudujääki vähendavaid meetmeid, mis on väga teretulnud. Tulude poolel peaksid uue valitsuse ametisse astumisel kohe vastu võetavad äriühingu tulumaksuseaduse muudatused korvama 2016. aastaks oodatava tulude vähenemise suuruses ligikaudu 0,5 % SKPst äriühingu tulumaksu osamaksete (pagos fraccionados) regulatsiooni tehtavate muudatuste tagajärjel, et tagada äriühingu tulumaksust saadava tulu jõudmine 2016. aasta stabiilsusprogrammis eeldatud tasemele. Kulude poolel võib 14. juulil kokku lepitud keskvalitsuse eelarveaasta lõpetamise kuupäeva ettepoole toomine aidata ohjeldada kulude kasvu 2016. aasta teises pooles. Nende meetmega kaasnevad endiselt märkimisväärsed rakendamisega seotud riskid, eriti seoses äriühingu tulumaksuseaduse vajalike muudatuste õigeaegse vastuvõtmisega parlamendis ja nende piisavusega äriühingu tulumaksust laekuvate tulude oodatava vähenemise tasakaalustamisel. Valitsus on kohustunud võtma ka täiendavaid meetmeid maksupettuse vastu.
(5)

Euroopa Parlamendi ja nõukogu direktiivis 2002/46/EÜ (2) on sätestatud nõuded toidulisanditele. Calanus finmarchicus'est valmistatud õli tuleks lubada kasutada, ilma et see piiraks kõnealuse direktiivi sätete kohaldamist.
(11)

Peale Taani, Luksemburgi ja Rumeenia on kõik asjakohased liikmesriigid juba andnud nõusoleku Gruusia ühinemiseks 1980. aasta Haagi konventsiooniga. Gruusia on andnud nõusoleku 1980. aasta Haagi konventsiooniga ühinemiseks Bulgaariale, Eestile, Lätile, Leedule ja Maltale. Gruusias valitsevat olukorda hinnates on jõutud järeldusele, et Luksemburg ja Rumeenia võivad anda liidu huvides nõusoleku Gruusia ühinemiseks vastavalt 1980. aasta Haagi konventsiooni sätetele.
(11)

Peale Austria ja Rumeenia on kõik asjakohased liikmesriigid Panama ühinemiseks 1980. aasta Haagi konventsiooniga juba nõusoleku andnud. Panama on andnud nõusoleku 1980. aasta Haagi konventsiooniga ühinemiseks Bulgaariale, Küprosele, Eestile, Lätile, Leedule, Maltale ja Sloveeniale. Panama olukorda hinnates on jõutud järeldusele, et Austria ja Rumeenia võivad anda liidu huvides nõusoleku Panama ühinemiseks vastavalt 1980. aasta Haagi konventsiooni sätetele.
(1)

Ühelt poolt Euroopa Liidu ja selle liikmesriikide ning teiselt poolt Filipiini Vabariigi vahelise partnerluse ja koostöö raamlepingu protokollile („protokoll“) on alla kirjutatud kooskõlas nõukogu otsusega 2014/718/EL, (2) tingimusel et see hilijem sõlmitakse.
(4)

Lepingu artikli 81 lõigetes 3 ja 5 on sätestatud, et ühisnõukogu koosneb lepinguosaliste esindajatest ministri tasandil ning selle eesistuja on vaheldumisi liidu ja Kuuba esindaja.
(5)

Konventsiooni artiklis 6 on sätestatud, et kõik konventsiooniosalised võtavad vajalikke meetmeid, et tagada konventsiooni tulemuslik kohaldamine. Selleks tuleks I protokoll asendada uue protokolliga, milles päritolureeglite puhul viidatakse konventsioonile.
(3)

Lepingu artikli 272 lõikes 3 on sätestatud, et kui kaubanduskoosseisus kokkutulnud assotsieerimiskomitee kiidab tegevuskava heaks, lähtutakse sellest dokumendist lepingu V jaotise 8. peatüki rakendamisel. Liit teeb kõik, mis võimalik, et abistada Moldova Vabariiki tegevuskava rakendamisel.
(11)

Raadiospektri ühe sagedusala sisene jagamine ühest küljest kahesuunalise traadita lairibaühenduse laial alal põhineva kasutuse (üles- ja allalink) ja teisest küljest ühesuunalise teleringhäälingu või traadita audio-PMSE kasutuse vahel on tehniliselt probleemne, kui nende levialad kattuvad või on lähestikku. See tähendab, et 700 MHz sagedusala eraldamine kahesuunalise maapealse traadita elektroonilise lairibaside teenustele piiraks maapealse digitaaltelevisiooni ja traadita audio-PMSE kasutajate raadiospektrit. Maapealne digitaaltelevisioon ja PMSE vajavad seega piisava raadiospektri kättesaadavuse pikaajalist õiguslikku prognoositavust, et nad saaksid kindlustada oma teenuste jätkusuutliku osutamise ja arendamise, eelkõige tasuta telekanalite puhul, ning ühtlasi sobiva investeerimiskeskkonna tagamist selliselt, et nad saaksid tagada liidu ja liikmesriikide audiovisuaalpoliitika eesmärkide (sotsiaalne ühtekuuluvus, meedia paljusus ja kultuuriline mitmekesisus) täitmise. Võib juhtuda, et traadita audio-PMSE täiendava raadiospektri tagamiseks väljaspool 470–790 MHz sagedusala on vaja liidu ja liikmesriigi tasandi meetmeid.
(11)

Kultuuripärandil on oluline roll kogukonna ühtekuuluvuses ajal, mil kultuuriline mitmekesisus Euroopa ühiskondades suureneb. Euroopa kultuuripärandi märgise saanud paikadel on oluline Euroopa mõõde, kuna need valiti välja nende tähtsuse tõttu Euroopa ajaloos. Koos Euroopa kultuuripealinnadega tugevdavad need paigad Euroopa kodanikes tunnet, et nad kuuluvad ühtsesse Euroopa ruumi. Seetõttu tuleks püüda Euroopa kultuuripärandiaastat täiendada. Uued osaluspõhised ja kultuuridevahelised lähenemisviisid kultuuripärandipoliitikale ja haridusalastele algatustele, mis annavad kõigile kultuuripärandi vormidele võrdse väärikuse, võivad suurendada usaldust, vastastikust tunnustamist ja sotsiaalset ühtekuuluvust, nagu on näidanud ka rahvusvaheline koostöö Euroopa Nõukogu raames.
(3)

26. veebruaril 2016 esitas Ühendkuningriik seoses 2015. aasta detsembrist 2016. aasta jaanuarini toimunud ja 11 piirkonda kahjustanud üleujutustega taotluse fondi vahendite kasutuselevõtmiseks. Ühendkuningriigi ametiasutused rõhutasid oma taotluses, et kahjuhinnang ei ole täielik ja et asjaomased arvnäitajad on esialgsed. Lõplik taotlus valmis alles 22. septembril 2016.
(4)

Arvestades, et praegune olukord on väga eriline, on määruse (EL, Euratom) nr 1311/2013 artikli 13 lõikes 1 osutatud viimase võimaluse tingimus täidetud,
(4)

Arvestades, et praegune olukord on väga eriline, on määruse (EL, Euratom) nr 1311/2013 artikli 13 lõikes 1 osutatud viimase võimaluse tingimus täidetud.
(3)

Määruse (EÜ) nr 2012/2002 artikli 4a lõikes 4 on sätestatud, et kui see on vajalik selleks, et tagada eelarvevahendite õigeaegne olemasolu, võib võtta kasutusele fondi vahendid summas kuni 50 000 000 eurot ettemaksete tegemiseks ning kanda vastavad assigneeringud liidu üldeelarvesse.
(2)

19 liikmesriiki, mille rahaühik on euro, on EKP-le heakskiitmiseks esitanud oma taotlused 2018. aastal emiteeritavate müntide mahu kohta koos täiendavate selgitavate märkustega prognoosimise metodoloogia kohta. Mõned nendest liikmesriikidest on esitanud ka täiendava teabe käibemüntide kohta, kui see oli kättesaadav ja liikmesriik pidas seda oluliseks taotluse heakskiitmise põhjendamiseks.
Komisjoni 7. veebruari 2018. aasta otsuse (EL) 2018/860 (riigiabi SA.45852 – 2017/C (ex 2017/N) kohta, mida Saksamaa annab reservvõimsuse loomiseks) parandus

( Euroopa Liidu Teataja L 153, 15. juuni 2018 )

Leheküljel 156 joonealuses viites nr 2

asendatakse

järgmisega:

„Komisjon rõhutab, et käesolevat otsust on vaja praegu ja ka edaspidi tõlgendada, pidades silmas asjakohaseid teiseseid õigusakte, sealhulgas selliseid õigusakte, mida ei ole käesoleva otsuse tegemise ajal veel vastu võetud. Sellega seoses soovib komisjon osutada ettepanekule määruse kohta, milles käsitletakse elektrienergia siseturgu (uuesti sõnastatud) (COM(2016) 861), eelkõige põhimõtetele (nt CO2-heite piirnormidega seotud nõuded), mis tuleks võimsuse tagamise mehhanismidesse – ka juhul, kui need mehhanismid on juba kasutusele võetud ja neid peetakse olevat kooskõlas liidu riigiabi eeskirjadega – integreerida ja mida tuleks nende mehhanismide raames järgida, nagu on sätestatud määruse lõplikus tekstis, kui see on jõustunud.“
2)

punktis c (energiatõhusus) asendatakse kõik neli lõiku järgmiste lõikudega: „Telerid peavad vastama komisjoni delegeeritud määruse (EL) nr 1062/2010 (*1) I lisas esitatud energiatõhususe indeksitele järgmise energiatõhususe klassi või sellest tõhusama energiatõhususe klassi määramiseks: i. energiatõhususe klass A seadmete puhul, mille nähtava ekraani diagonaal on ≤ 90 cm (35,4 tolli); ii. energiatõhususe klass A+ (UHD-ekraani puhul energiatõhususe klass A) seadmete puhul, mille nähtava ekraani diagonaal on > 90 cm (35,4 tolli) ja < 120 cm (47,2 tolli); iii. energiatõhususe klass A++ (UHD-ekraani puhul energiatõhususe klass A+) seadmete puhul, mille nähtava ekraani diagonaal on ≥ 120 cm (47,2 tolli). Käesolevas punktis tähistab lühend „UHD“ ultrakõrglahutust (Ultra High Definition), millel on kaks standardset (*2) eraldusvõimet: 3 840 × 2 160 (UHD-4K) pikslit ja 7 680 × 4 320 (UHD-8K) pikslit. (*1) Komisjoni 28. septembri 2010. aasta delegeeritud määrus (EL) nr 1062/2010, millega täiendatakse Euroopa Parlamendi ja nõukogu direktiivi 2010/30/EL seoses televiisorite energiamärgistusega (ELT L 314, 30.11.2010, lk 64)." (*2) Rahvusvahelise Telekommunikatsiooni Liidu soovitus BT.2020.“;"
2)

Artikkel 1 asendatakse järgmisega: „Artikkel 1 Reguleerimisese ja mõisted 1. Käesoleva otsusega kehtestatakse kontrolli ja inspekteerimise eriprogramm, mida kohaldatakse seoses: a) hariliku tuuni püügiga Atlandi ookeani idaosas ja Vahemerel; b) mõõkkalapüügiga Vahemerel; c) pikkuim-tuuni püügiga Vahemerel; d) sardiini- ja anšoovisepüügiga Aadria mere põhja- ja lõunaosas ning e) euroopa merluusi ja roosa süvahännaku püügiga Sitsiilia väinas. 2. Atlandi ookeani idaosa, Vahemerd, Aadria mere põhja- ja lõunaosa ning Sitsiilia väina nimetatakse edaspidi „asjaomased piirkonnad“. 3. Käesolevas otsuses kasutatakse järgmisi mõisteid: a) „Aadria mere põhjaosa“ ja „Aadria mere lõunaosa“– geograafilised allpiirkonnad 17 ja 18, nagu on määratletud Euroopa Parlamendi ja nõukogu määruse (EL) nr 1343/2011 (*1) I lisas; b) „Sitsiilia väin“– geograafilised allpiirkonnad 12, 13, 14, 15 ja 16, nagu on määratletud määruse (EL) nr 1343/2011 I lisas; c) „Vahemeri“– Toidu- ja Põllumajandusorganisatsiooni (FAO) jaotuse allpiirkonnad 37.1, 37.2 ja 37.3; d) „Atlandi ookeani idaosa“– Rahvusvahelise Mereuurimise Nõukogu (ICES) VII, VIII, IX, X alapiirkond, nagu on määratletud Euroopa Parlamendi ja nõukogu määruse (EÜ) nr 218/2009 (*2) III lisas, ning FAO rajoon 34.1.2. (*1) Euroopa Parlamendi ja nõukogu 13. detsembri 2011. aasta määrus (EL) nr 1343/2011, mis käsitleb teatavaid kalapüüki käsitlevaid sätteid Vahemere üldise kalanduskomisjoni (GFCM) lepinguga hõlmatud piirkonnas ning millega muudetakse nõukogu määrust (EÜ) nr 1967/2006, mis käsitleb Vahemere kalavarude säästva kasutamise majandamismeetmeid (ELT L 347, 30.12.2011, lk 44)." (*2) Euroopa Parlamendi ja nõukogu 11. märtsi 2009. aasta määrus (EÜ) nr 218/2009 Atlandi ookeani kirdeosas kalastavate liikmesriikide nominaalsaagi statistiliste andmete esitamise kohta (ELT L 87, 31.3.2009, lk 70).“"
(1)

Alates komisjoni rakendusotsuse 2012/270/EL (2) viimasest muutmisest rakendusotsusega (EL) 2016/1359 (3) on kogemused näidanud, et vastsete poolt kartulimugula epidermi alla uuristatud pinnalähedased käigud ja nendega seotud väikesed avad on usaldusväärne märk konkreetse organismiga nakatumisest. Seepärast tuleks neid rakendusotsuse 2012/270/EL sätteid, mis käsitlevad kontrollimis-, uurimis-, teatamis- ja piiritlemismeetmeid, kohaldada mitte üksnes kõnealuste kahjulike organismide kartulimugulatel esinemise korral, vaid ka siis, kui neid märke on täheldatud ka ilma kõnealuste kahjulike organismideta.
4)

Lisatakse punkt 21: „21. Erakorralise meditsiini rühm, 3. tüüp: suunatud patsientide statsionaarne ravi Ülesanded Suunatud patsientide statsionaarne kirurgiline kompleksravi, mis hõlmab järgmisi teenuseid: — valmidus tagada erakorralise meditsiini 2. tüübi rühma teenused; — kompleksne rekonstruktiivne haavaravi ja ortopeediline ravi; — keerukate röntgenuuringute, steriliseerimisprotseduuride, laboriuuringute ja vereülekannete võimalus; — taastusraviteenused ning patsientide järelravi; — laste ja täiskasvanute erianesteesia; — 24 intensiivravi voodit koos monitooringu ja juhitava hingamise võimalusega; — erakorralise meditsiini 1. ja 2. tüübi rühmade ja riigi tervishoiusüsteemi kaudu suunatud patsientide vastuvõtu ja edasi suunamise teenused. Võib hõlmata spetsialiseeritud teenuseid, näiteks põletuste ravi; dialüüs ja lömastussündroomi (crush-sündroomi) ravi; näo- ja lõualuukirurgia; ortoplastiline kirurgia; intensiivne taastusravi; emade tervis; vastsündinute ja laste ravi; transport ja patsiendi äratoomine. Võimekus Ööpäevavalve (vajaduse korral 24/7), mis hõlmab vähemalt järgmist: — 1 operatsioonisaal, milles on vähemalt 2 operatsioonilauda kahes eraldi ruumis, vähemalt 40 statsionaarse ravi voodit (20 iga operatsioonilaua kohta) ja 4–6 intensiivravivoodit. Lisaoperatsioonilaudade puhul tuleb iga operatsioonilaua kohta arvestada täiendavalt 20 voodit, et tagada piisav operatsioonijärgne suutlikkus; — valmidus käsitleda päevas 15 rasket või 30 kerget kirurgilist juhtu. Peamised komponendid Rühma koosseis ja personalivajadus: — Juhtkond: 1 rühmajuht; 1 rühmajuhi asetäitja; 1 kontaktametnik (vastuvõtu-/lähetuskeskus, kohapealne tegevuse koordineerimise keskus või vajaduse korral muu koordineerimismehhanismi ning kohaliku kriisiolukorra lahendamise asutuse kontaktisik), 1 ohutus- ja julgeolekuametnik — Tervishoiutöötajate rühm: nagu määratletud Maailma Terviseorganisatsiooni (WHO) miinimumnõuetes — Logistikarühm: 1 logistikarühma juht + logistikarühm erakorralise meditsiini rühma ja selle patsientide jaoks Rühm peab vastama WHO välja antud suunistele, milles käsitletakse ootamatute katastroofide puhul meditsiiniabi osutavate välisrühmade klassifitseerimist ja miinimumnõudeid („Classification and minimum standards for foreign medical teams in sudden onset disasters“), ning WHO hilisematele või täiendavatele suunistele. Iseseisvus ja sõltumatus Rühm peaks tagama iseseisva ja sõltumatu tegevuse kogu valmidusaja jooksul. Lisaks artiklile 12 kohaldatakse ka WHO miinimumnõudeid. Valmidus Lähetusvalmidus hiljemalt 48–72 tundi pärast pakkumise vastuvõtmist ning toimimisvalmidus kohapeal 5–7 päeva möödumisel. Toimimisvalmidus väljaspool liitu vähemalt 8 nädalat ning liidu sees vähemalt 14 päeva.“
„5.

Fahd Mohamed Sakher Ben Moncef Ben Mohamed Hfaiez MATERI

Tuneeslane, sündinud 2. detsembril 1981 Tunises, Naïma BOUTIBA poeg, abielus Nesrine BEN ALIGA, kasutab isikutunnistust nr 04682068.
(3)

Suunistes, mille Euroopa Ülemkogu võttis vastu 29. aprillil 2017 pärast Ühendkuningriigi teate saamist, on märgitud, et Ühendkuningriigis paiknevate liidu rajatiste tulevase asukoha küsimus tuleks lahendada kiiresti ja et nende üleviimist on vaja hõlbustada. Seepärast on oluline näha viivitamata ette Ühendkuningriigis asuva Galileo turvaseirekeskuse üleviimine liidu muu liikmesriigi territooriumile.
1)

Artikkel 1 asendatakse järgmisega: „Artikkel 1 Hispaanias lubatakse searümpade liigitamiseks vastavalt Euroopa Parlamendi ja nõukogu määruse (EL) nr 1308/2013 (*1) IV lisa B osa IV punkti alapunktile 1 kasutada järgmisi meetodeid: a) seade „Fat-O-Meat'er (FOM)“ ja sellega seotud hindamismeetodid, mille üksikasjad on esitatud lisa 1. osas; b) seade „Fully automatic ultrasonic carcass grading (Autofom)“ ja sellega seotud hindamismeetodid, mille üksikasjad on esitatud lisa 2. osas; c) seade „Ultrafom 300“ ja sellega seotud hindamismeetodid, mille üksikasjad on esitatud lisa 3. osas; d) seade „Automatic vision system (VCS2000)“ ja sellega seotud hindamismeetodid, mille üksikasjad on esitatud lisa 4. osas; e) seade „Fat-O-Meat'er II (FOM II)“ ja sellega seotud hindamismeetodid, mille üksikasjad on esitatud lisa 5. osas; f) seade „AutoFOM III“ ja sellega seotud hindamismeetodid, mille üksikasjad on esitatud lisa 6. osas; g) nurkjoonlaua kasutamisega „käsitsimeetod (ZP)“ ja sellega seotud hindamismeetodid, mille üksikasjad on esitatud lisa 7. osas. h) seade „CSB Image-Meater“ ja sellega seotud hindamismeetodid, mille üksikasjad on esitatud lisa 8. osas; Esimese lõigu punktis g osutatud nurkjoonlaua kasutamisega käsitsimeetodit ZP lubatakse üksnes tapamajades: a) kus keskmine tapavõimsus aastas ei ületa 500 siga nädala kohta ning b) mille tapmisliini töötlemisvõimsus on kuni 40 siga tunnis. (*1) Euroopa Parlamendi ja nõukogu 17. detsembri 2013. aasta määrus (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (ELT L 347, 20.12.2013, lk 671).“"
Liidu poolt loetellu kantud Sobaeksu United Corpi Dandongi filiaali direktor. Korea Changgwang Trading Corporationi (mis on ÜRO ekspertide rühma poolt kindlaks tehtud kui KOMIDi varjunimi) Pekingi filiaali esindaja. Sanktsioonide komitee kandis KOMIDi loetellu 2009. aasta aprillis ja see on KRDV peamine relvakaupleja ning põhiline ballistiliste rakettide ja tavarelvastusega seotud kaupade ja seadmete eksportija.

An Jong Hyukil olid volitused korraldada Saeng Pili nimel igasugust äritegevust, sealhulgas lepingute ja pangadokumentide allkirjastamine ja kohaldamine. See ettevõte on spetsialiseerunud sõjalaevade ehitamisele ning elektroonilise side ja meresõiduseadmete projekteerimisele, tootmisele ja paigaldamisele.

Liit on varem kindlaks teinud, et General Precious Metal on ÜRO poolt loetellu kantud üksuse Green Pine'i varjunimi.

7.

CHOE Kwang Hyok

22.1.2018
(5)

Argentinast, Brasiiliast, Lõuna-Aafrikast ja Uruguayst pärit ning eranditult tööstuslikuks mahlatootmiseks ette nähtud määratletud puuviljade Euroopa Liitu sissetoomise ja seal transpordi suhtes tuleks erandina direktiivi 2000/29/EÜ IV lisa A osa I jao punkti 16.4 alapunktist e kohaldada jätkuvalt rakendusotsuse (EL) 2016/715 III peatükis sätestatud erinõudeid. See on vajalik seepärast, et liidu territooriumil oleks ka edaspidi tagatud taimetervise kaitse, mis hoiab ära kahjuliku organismi Phyllosticta citricarpa (McAlpine) Van der Aa sissetoomise nende määratletud puuviljadega, mis on pärit kõnealustest kolmandatest riikidest.
(3)

Sigade Aafrika katku levimise risk looduses on seotud taudi loomuliku järkjärgulise levikuga metssigade populatsioonis ning samuti inimtegevusega seotud riskidega, nagu näitab kõnealuse taudi hiljutine epidemioloogiline areng liidus ning nagu on dokumenteeritud Euroopa Toiduohutusameti loomatervishoiu ja loomade heaolu komisjoni 14. juuli 2015. aasta teaduslikus arvamuses, 23. märtsi 2017. aasta teadusaruandes „Epidemiological analyses on African swine fever in the Baltic countries and Poland“ („Epidemioloogilised analüüsid sigade Aafrika katku kohta Balti riikides ja Poolas“), ning 7. novembri 2017. aasta teadusaruandes „Epidemiological analyses of African swine fever in the Baltic countries and Poland“ („Balti riikides ja Poolas esineva sigade Aafrika katku epidemioloogilised analüüsid“) (5). Selleks, et võtta arvesse sigade Aafrika katku epidemioloogilise olukorra viimaseid muutusi liidus ja võidelda taudiga seotud riskidega ennetaval viisil, tuleks Poolas piiritleda kõrgema riskiga piisava suurusega piirkonnad ja lisada need rakendusotsuse 2014/709/EL lisa I ja II osas esitatud loeteludesse.
(9)

Zimbabwe on praegu loetelusse kantud seoses vesiviljeluse ja tehistingimustes peetavate ulukitega. Zimbabwe ei ole aga esitanud direktiivi 96/23/EÜ artikliga 29 nõutud kava ning on teatanud, et jääkide kontrollimist praegu ei toimu ja ei ole ette näha, et seda tehtaks, ning et vesiviljelustoodete eksportimist ELi ei saa enam toimuda. Seega tuleks Zimbabwe puhul vesiviljelust ja tehistingimustes peetavaid ulukeid käsitlevad kanded loetelust välja jätta. Zimbabwet on sellest teavitatud.
(1)

Direktiivis 2009/156/EÜ on kehtestatud elushobuslaste liitu importimist reguleerivad loomatervishoiu nõuded. Direktiivis on sätestatud, et hobuslaste import liitu on lubatud ainult sellistest kolmandatest riikidest, kus täidetakse teatavaid loomatervisenõudeid.
(1)

Direktiivis 64/432/EMÜ on sätestatud liidusisese sigadega kauplemise eeskirjad. Kõnealuse direktiivi artiklis 9 on sätestatud, et liikmesriik, kellel on Aujeszky haiguse jaoks kohustuslik riiklik kontrolliprogramm, mida kohaldatakse kogu tema territooriumil või selle osas, võib esitada selle programmi komisjonile heakskiitmiseks. Samuti on sellega ette nähtud võimalikud liidusisese sigadega kauplemise jaoks nõutavad lisatagatised.